stanford-oval/wikipedia huggingface dataset:
Andrei Rubljov (täsmennyssivu)

Andrei Rubljov voi tarkoittaa seuraavia:
Andrei Rubljov (n. 1360–1427/1430), venäläinen munkki ja ikonimaalari, Moskovan koulukunnan perustaja
Andrei Rubljov (s. 1997), venäläinen tennispelaaja
Andrei Rublev, neuvostoliittolainen elokuva vuodelta 1969.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Andrei Rubljov”, voi hakea sivunnimihaulla, laajalla sivunnimihaulla tai tekstihaulla.
Heikki Miekk-oja

Erkki Tilvis: Heikki Miekk-ojan muotokuva (1969).
Heikki Malakias Miekk-oja (vuoteen 1931 Isaksson; 4. kesäkuuta 1908 Tampere – 30. toukokuuta 1973 Helsinki) oli suomalainen metallifyysikko ja professori.
Miekk-oja opiskeli fysiikkaa Helsingin yliopistossa ja väitteli tohtoriksi vuonna 1949. Hän oli Outokumpu Oy:n metallitehtaiden tutkimuslaboratorion päällikkönä 1945–1950 ja  Teknillisen korkeakoulun metalliopin vt. professori 1950–1953 ja professori 1953–1972.
Miekk-oja toimi myös Teknillisen korkeakoulun vuoriteollisuusosaston johtajana vuodesta 1962. Hän oli Suomen fyysikkoseuran ja kuparikomitean puheenjohtaja sekä Suomalaisen Tiedeakatemian ja Teknillisten tieteiden akatemian jäsen.
Miekk-oja voitti voimistelun Suomenmestaruuden vuonna 1928.
Heikki Miekk-ojan tyttäriä olivat pankinjohtajat Annikki Saarela ja Susanna Miekk-oja.
Julkaisuja

Metallioppi, 1960
HMS Sandown (M101)

| HMS Sandown |
| --- | --- |


Aluksen vaiheet
Rakentaja:  Vosper Thornycroft
Laskettu vesille:  16. huhtikuuta 1988
Palveluskäyttöön:  9. kesäkuuta 1989
Poistui palveluskäytöstä:  2005 myyty 2007 Virolle EML Admiral Cowan (M313)
Tekniset tiedot
Uppouma:  484 t (kuormattu)
Pituus:  52,5 m
Leveys:  10,5 m
Syväys:  2,3 m
Koneteho:  1 500 shp (1,1 MW)
Nopeus:  13 solmua
Miehistöä:  34, joista 7 upseeria
Aseistus
Aseistus:  1 × Oerlikon 30 mm KCB -tykki DS-30B-asennuksena 2 × 7,62 mm L7 CPMG -konekivääriä
HMS Sandown (viirinumero M101) oli Britannian kuninkaallisen laivaston Sandown-luokan miinantorjunta-alus.
Valmistus

Alus tilattiin Vosper Thornycroftilta. Se laskettiin vesille 16. huhtikuuta 1988 kumminaan Gloucesterin herttuatar ja valmistui vuotta myöhemmin 9. kesäkuuta.
Palvelus

Alus osallistui 9. kesäkuuta – 26. elokuuta 1999 HMS Atherstonen ja HMS Bulldogin kanssa Naton operaatio Allied Harvestiin, jonka tarkoituksena oli raivata liittouman Kosovon sodan aikana Adrianmereen pudottamat pommit. Osasto paikansi ja raivasi noin 20 prosenttia tiedetyistä 93 pommista ja ohjuksesta.
Alus paikansi 16. tammikuuta 2000 uponneen troolarin Solway Harvesterin. Sandown osallistui heinäkuussa 2002 Joint Maritime Courseen, jonka päätyttyä se osallistui joulukuussa Välimerellä Argonaut 02 -harjoitukseen. Alus osallistui Irakin sodan operaatio Teliciin raivaten miinoja Persianlahdella sekä turvaten Irakin satamiin johtaneita reittejä.
Britannian puolustusministeriö ilmoitti heinäkuussa 2004, että laivaston rakennemuutosten takia kolme vanhinta Sandown-luokan alusta poistetaan palveluksesta huhtikuussa 2005. Sandown poistettiin palveluksesta tammikuussa 2005, minkä jälkeen se makasi ankkurissa odottaen joko ostajaa tai romuttamista.
Viron laivasto

Viron hallitus osti syyskuussa 2006 Sandownin sekä kaksi muuta luokan alusta. Rosythissä tehdyn huollon päätyttyä alus luovutettiin huhtikuussa 2007 virallisesti Viron laivastolle, joka nimesi sen EML Admiral Cowaniksi runkonumerolla M313. Alukselta on poistettu 30 millimetrin Oerlikon ja sen aseistukseen kuuluu ainoastaan kolme 12,7 millimetrin Browning-konekivääriä.
Alus kuuluu Viron laivaston Miinaviirikköön päällikkönään komentajakapteeni Johan-Elias Seljamaa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:HMS Sandown (M101)
EML Admiral Cowan
Käännös suomeksi
Argelander

Argelander ja Argillander ovat sukunimiä ainakin seuraavilla henkilöillä:
Friedrich Wilhelm August Argelander (1799–1875), suomalais-preussilainen tähtitieteilijä
Asko Argillander (s. 1982), suomalainen muusikko
Abraham Argillander (1722–1800), suomalainen kamarikirjuri ja salpietarikeittämöiden päällikkö.
Analyytikko

Analyytikko on talouden alan ammatti. Analyytikon työhön kuuluu talouden ilmiöiden ja yritysten seuraamista sekä niiden tulevaisuudennäkymien ennustamista. Analyytikko muun muassa pohtii eri tekijöiden vaikutuksia yritysten pörssikursseihin, ja tekee analyysiensä perusteella osto- ja myyntisuosituksia eri yrityksistä.
Analyytikkoja työskentelee muun muassa pankeissa ja pankkiiriliikkeissä. Tyypillisesti analyytikolla on akateeminen korkeakoulututkinto kauppatieteiden alalta (esimerkiksi kauppatieteiden maisteri).
Analyytikon vaihtoehtoisia ammattinimikkeitä ovat muun muassa valuuttastrategi, korkoanalyytikko, sijoitusanalyytikko ja toimiala-analyytikko.
Aiheesta muualla

Ammatin esittely työministeriön sivulla
Lehtiartikkeli: Sijoitusanalyytikko haalii heikot signaalit
Taloussanomat: Älä usko analyytikkoa (Arkistoitu – Internet Archive)
Arto Oksanen

| Arto Oksanen> Henkilötiedot |
| --- | --- |
Syntynyt: Jyväskylä
Kansalaisuus:  suomalainen
Ammatti:  Tähtiharrastaja, Integraatioarkkitehti
Arto Oksanen on suomalainen tähtitieteen harrastaja. Hän on aktiivisesti toiminut muuttuvien tähtien, asteroidien etsimisprojektien, gammapurkausten ja CCD-fotometrian sekä uusinta huutoa olevien harrasteobservatorioiden parissa. Oksanen on toiminut pääasiassa Nyrölän observatoriossa Jyväskylässä.
Vuonna 2004 Oksaselle myönnettiin American Association of Variable Star Observersin Directors Award hänen töistään muuttuvien tähtien tutkimisen ja havainnoinnin parissa.
Lokakuussa 2007 Oksanen oli ensimmäinen, joka havaitsi gammapurkaus 071010B:n jälkihehkun, jonka Swift-teleskooppi oli havainnut vain 17 minuuttia aiemmin.
Aiheesta muualla

Oksasen haastattelu. Simostronomy.
HMS Wryneck

| HMS Wryneck |
| --- | --- |
 HMS Wryneck

Aluksen vaiheet
Rakentaja:  Palmers Shipbuilding and Iron Company, Jarrow
Kölinlasku:  huhtikuu 1917
Laskettu vesille:  13. toukokuuta 1918
Palveluskäyttöön:  11. marraskuuta 1918
Poistui palveluskäytöstä:  uponnut 27. huhtikuuta 1941
Tekniset tiedot
Uppouma:  1 100 t (standardi) 1 490 t (max)
Pituus:  95,1 m (kokonaispituus)
Leveys:  9,0 m
Syväys:  3,2 m
Koneteho:  27 000 hv
Nopeus:  34 solmua
Miehistöä:  134
Aseistus
Aseistus:  4 × QF 4"/L45 (102 mm) Mk V -tykkiä P Mk I -asennuksina 1 × 3" 20 cwt Mk I -ilmatorjuntatykki 6 × 21" (533 mm) torpedoputkea
HMS Wryneck (viirinumero D21 ja L04 (WAIR)) oli Britannian kuninkaallisen laivaston Amiraliteetin W-luokan hävittäjä, joka palveli toisessa maailmansodassa.
Valmistus

Alus tilattiin 16. joulukuuta 1916 osana vuosien 1916-1917 kymmenettä tilausta Palmersilta Jarrowista, missä köli laskettiin huhtikuussa 1917. Alus laskettiin vesille 13. toukokuuta 1918.
Palvelus

Palvelukseen oton jälkeen alus osallistui bolševikkien vastaisiin operaatioihin Itämerellä. Alus kuului 1921 Atlantin laivaston 5. hävittäjälaivueeseen, kunnes se siirrettiin 1925 Välimeren laivaston 1. hävittäjälaivueeseen. Alus siirrettiin reserviin 1930-luvun alussa, minkä jälkeen se lojui ankkurissa Gibraltarilla aina vuoteen 1938 saakka, jolloin päätettiin aluksen muuttamisesta ilmatorjuntakykyiseksi saattajaksi (WAIR).
Palvelukseen alus palasi huhtikuussa 1940 muutostöiden valmistuttua, jolloin sen viirinumero vaihdettiin L04:ksi. Alus määrättiin Välimeren laivastoon Aleksandriaan, jonne se siirtyi toukokuussa.
Marraskuussa alus suojasi saattuetta AS5 Pireukseen. Alus irrotettiin joulukuussa tehtävistään ja se määrättiin tukemaan maavoimien sotatoimia Egyptin rannikolla. Se palasi tammikuussa 1941 aiempiin tehtäviinsä Kreikkaan matkaavien saattueiden suojaksi (operaatio Lustre).
Huhtikuussa alus osallistui Kreikassa olleiden liittoutuneiden joukkojen evakuointiin. Alus evakuoi 26. huhtikuuta yhdessä HMS Diamondin kanssa joukkoja Nauphilasta. Paluumatkalla Soudanlahteen alukset pelastivat kreikkalaiselta alukselta Slamatilta 700 henkeä. Alukset joutuivat ilmahyökkäykseen, jonka aikana kumpikin hävittäjä sai osuman ja upposi. Paikalta pelastettiin joitakin tunteja myöhemmin ainoastaan 50 henkeä.
Angam-päivä

Kuva naisista ja lapsista Arenibekissä, Naurussa vuonna 1896.
Angam-päivä (engl. Angam Day) on kansallinen juhlapäivä, jota vietetään Naurun tasavallassa 26. lokakuuta. Päivää vietetään sen muistoksi, kun maan väkiluku ensimmäisen kerran ylitti 1 500 vuonna 1932. Sana angam tarkoittaa naurun kielessä "juhlimista", "tavoitteen saavuttamista" tai "vaikeuksien voittamista".
Vuonna 1921 Australian armeijan prikaatikenraali Griffiths julisti pidettyään kokouksen paikallisten päälliköiden kanssa Naurun väkiluvun olevan liian pieni. Griffithsin mukaan niin pieni kansa ei voisi selviytyä tulevaisuudessa, ja väkiluvun olisi oltava vähintään 1 500 maan tulevaisuuden turvaamiseksi. Naurulla päätettiin, että päivästä, jolloin 1 500 asukkaan tavoite saavutettaisiin, tehtäisiin kansallinen juhlapäivä nimeltä angam-päivä, ja että 1 500. asukkaana syntyvää lasta kutsuttaisiin angam-lapseksi ja tämä saisi lahjoja sekä kunniaa.
Angam-lapsi, Eidegenegen Eidagaruwo, syntyi lopulta 26. lokakuuta 1932. Kuitenkin toisen maailmansodan aikana Japani valloitti Naurun ja kuljetti 1 200 sen asukkaista orjiksi Chuukin saarille Mikronesiaan. Vain 400 heistä jäi henkiin, ja Naurun väkiluku oli jälleen pudonnut alle 1 500 asukkaan.
Vuonna 1949 raja saavutettiin uudestaan: 31. maaliskuuta syntynyt Bethel Enproe Adam oli toinen angam-lapsi, ja päivää alettiin nimittää toiseksi angam-päiväksi. Virallista angam-päivää juhlitaan Naurulla kuitenkin yhä 26. lokakuuta.
Heikki Mikkeli

Heikki Juhani Mikkeli (s. 1958) on suomalainen historioitsija. Hän on toiminut yleisen historian professorina Helsingin yliopistossa 1. lokakuuta 2014 lähtien.
Mikkeli väitteli filosofian tohtoriksi Helsingin yliopistossa vuonna 1992. Hän on tutkinut aatehistoriaa, tieteen historiaa sekä kansainvälisyyden ja transnationaalisuuden historiaa.
Julkaisut

Heikki Mikkeli: An Aristotelian response to Renaissance humanism: Jacopo Zabarella on the nature of arts and sciences (väitöskirja). Helsinki: Helsingin yliopisto, 1992.
Heikki Mikkeli: Euroopan idea: Eurooppa-aatteen ja eurooppalaisuuden pitkä historia. Helsinki: Suomen Historiallinen Seura, 1994.
Heikki Mikkeli: Hygiene in the early modern medical tradition. Helsinki: Suomalainen Tiedeakatemia, 1999.
Heikki Mikkeli ja Timo Joutsivuo (toim.): Renessanssin tiede. Helsinki: Suomalaisen Kirjallisuuden Seura, 2000.
Heikki Mikkeli ja Jussi Pakkasvirta: Tieteiden välissä? Johdatus monitieteisyyteen, tieteidenvälisyyteen ja poikkitieteisyyteen. Helsinki: WSOY Oppimateriaalit, 2007. http://hdl.handle.net/10138/214833
Heikki Mikkeli: Geneven henki – Kansainliiton historia. Helsinki: Gaudeamus, 2023.
Aiheesta muualla

Heikki Mikkeli ORCID:ssa
Arto Piispanen
Aiheesta muualla

Arto Piispanen Discography at Discogs
Angakauitai

Angakauitai
| --- | --- |
Sijainti:  Ranskan Polynesia Ranska
Saariryhmä:  Gambiersaaret
Pinta-ala:  0,7 km²
muokkaa - muokkaa wikitekstiä - muokkaa Wikidataa
Angakauitai on saari Ranskan Polynesiassa. Se kuuluu Gambiersaariin, ja sen pinta-ala on 0,7 neliökilometriä. Angakauitai on pinta-alaltaan Gambiersaarten ryhmän viidenneksi suurin saari.[lähde? ]
Ranskan Polynesian saaret
| --- | --- |
Australsaaret: Îles Maria | Marotiri | Raevavae | Rapa | Rimatara | Rurutu | Tubuai Gambiersaaret: Akamaru | Angakauitai | Aukena | Kamaka | Kauku | Kouaku | Makapu | Makaroa | Mangareva | Manui | Mekiro | Papuri | Puaumu | Taravai | Temoe | Tokorua | Totegengie Marquesassaaret: Eiao | Hatutu | Motu Iti | Motu Oa | Motu One | Nuku Hiva | Ua Huka | Ua Pu | Fatu Hiva | Fatu Huku | Hiva Oa | Moho Tani | Motu Nao | Tahuata | Terihi Seurasaaret: Motu One | Bora Bora | Huahine | Maiao | Maupiti | Mehetia | Moorea | Mopelia | Raiatea | Scilly | Tahaa | Tahiti | Tetiaroa | Tupai Tuamotusaaret: Ahe | Akiaki | Amanu |Anuanuraro | Anuanurunga | Fakarava | Fangataufa | Hao |  Hereheretue | Hikueru | Makatea | Manihi | Mataiva | Matureivavao | Mururoa | Napuka | Nukutavake | Nukutepipi | Pinaki | Puka-Puka | Pukarua | Reao | Takapoto | Takaroa | Tematangi | Tenararo | Tenarunga | Tepoto Nord | Tepoto Sud | Tikehau | Tikei | Vahanga | Vahitahi | Vairaatea
Hannu ja Kerttu: Noitajahti

| Hannu ja Kerttu: Noitajahti> Hansel and Gretel: Witch Hunters |
| --- | --- |

Ohjaaja:  Tommy Wirkola
Käsikirjoittaja:  Tommy Wirkola Dante Harper
Tuottaja:  Will Ferrell Adam McKay Kevin Messick Beau Flynn Chris Henchy Christoph Fisser
Säveltäjä:  Atli Örvarsson
Kuvaaja:  Michael Bonvillain
Leikkaaja:  Jim Page
Lavastaja:  Bernhard Henrich
Pääosat:  Jeremy Renner Gemma Arterton Famke Janssen Pihla Viitala Peter Stormare Thomas Mann
Valmistustiedot
Valmistusmaa:  Yhdysvallat Saksa
Tuotantoyhtiö:  Gary Sanchez Productions Paramount Pictures Metro-Goldwyn-Mayer
Levittäjä:  Universal Studios UIP-Dunafilm Netflix
Ensi-ilta:   25. tammikuuta 2013  8. helmikuuta 2013
Kesto:  87 min (teatteriversio) 97 min (ohjaajan versio)
Alkuperäiskieli:  englanti
Budjetti:  50 000 000 dollaria
Tuotto:  226 349 749 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Hannu ja Kerttu: Noitajahti (engl. Hansel and Gretel: Witch Hunters) on yhdysvaltalainen mustan huumorin sävyttämä fantasiaelokuva, joka sai ensi-iltansa tammikuussa 2013. Elokuvan ohjasi ja käsikirjoitti norjalainen Tommy Wirkola. Noin puolet elokuvasta kuvattiin 3D-kameroilla, ja muut osuudet muunnettiin kolmiulotteisiksi. Elokuvan teatteriversio on julkaistu 3D:nä, mutta pidennetty ohjaajan versio vain 2D:nä.
Elokuva on jatkoa Grimmin veljesten sadulle Hannusta ja Kertusta. Lapsena Hannu ja Kerttu pelastuvat piparkakkutalon noidan kynsistä, ja aikuisina heistä tulee kuuluisia noidanmetsästäjiä. Elokuva sijoittuu keskiaikaiseen ympäristöön, jossa on käytössä nykytyylisiä ampuma-aseita.
Suomalaisella näyttelijällä Pihla Viitalalla on elokuvassa merkittävä sivurooli: hän näyttelee Mina-nimistä nuorta hyvää noitaa, jonka Hannu ja Kerttu pelastavat joutumasta šeriffin tuomitsemana roviolle. Mina lupautuu hoitamaan Hannun haavoja taistelujen jälkeen ja rakastuu tähän.
Näyttelijät

| 0 | 1 | 2 |
| --- | --- | --- |
|  Jeremy Renner  | … |  Hannu   |
|  Gemma Arterton  | … |  Kerttu   |
|  Famke Janssen  | … |  Muriel   |
|  Pihla Viitala  | … |  Mina   |
|  Derek Mears  | … |  Edward   |
|  Thomas Mann  | … |  Ben, ihailijapoika   |
|  Peter Stormare  | … |  šeriffi Berringer   |
|  Rainer Bock  | … |  pormestari Englemann   |
|  Bjørn Sundquist  | … |  Jackson   |
|  Ingrid Bolsø Berdal  | … |  sarvipäinen noita   |
|  Joanna Kulig  | … |  punatukkainen noita   |
|  Zoë Bell  | … |  pitkä noita   |
|  Monique Ganderton  | … |  karkkinoita   |
|  Cedric Eich  | … |  nuori Hannu   |
|  Alea Sophia Boudodimos  | … |  nuori Kerttu   |
|  Thomas Scharff  | … |  Hannun ja Kertun isä   |
|  Kathrin Kühnel  | … |  Adriana   |
Vastaanotto

Tv-maailman Onnimanni Liukkosen mielestä Wirkolan Hollywood-debyytti on kovin sovinnainen, eikä Pihla Viitalan roolihahmokaan anna paljoa mahdollisuuksia taitojen esittelyyn. Hän antoi elokuvalle kaksi ja puoli tähteä viidestä. Film-O-Holic.com-elokuvasivustolla Jussi Lahtonen luonnehtii Noitajahtia juuri sellaiseksi kepeäksi, helposti nieltäväksi eskapismiksi, joksi se on tarkoitettukin. ”Alle puolentoista tunnin kesto pitää rytmin vauhdikkaana ja kerronnan sen verran tiiviinä, että lopputulos on riittävän sujuvaa.” Hän antoi elokuvalle kolme tähteä neljästä.
Arvosteluja

Toivola, Jussi: Hannu ja Kerttu: Noitajahti  6.2.2013. Filmgoer.fi.[vanhentunut linkki]
Anteeksiantamaton

| Anteeksiantamaton |
| --- | --- |
 Elokuvan juliste.
Ohjaaja:  Lars Feldballe Petersen
Käsikirjoittaja:  Lars Feldballe Petersen
Tuottaja:  Ari Matikainen Kirstine Barfod Srdjan Sarenac
Säveltäjä:  Yari
Kuvaaja:  Jarkko Virtanen
Leikkaaja:  Matti Näränen
Valmistustiedot
Valmistusmaa:  Suomi Tanska
Tuotantoyhtiö:  Kinocompany Film & TV-Compagniet ApS
Ensi-ilta:   2017-10-2020. lokakuuta 2017  
Kesto:  75 minuuttia
Aiheesta muualla
IMDb 
Elonet
Infobox OKNimi-testi OK: 
Anteeksiantamaton on Lars Feldballe Petersenin ohjaama ja käsikirjoittama suomalais-tanskalaisena yhteistuotantona tehty dokumenttielokuva vuodelta 2017.
Elokuvan päähenkilönä on Suomessa asuva bosnialainen sotarikollinen, joka sai 15 vuoden tuomion Haagin kansainvälisessä tuomioistuimessa Bosnian sodan aikana tekemistään rikoksista. Elokuvassa pohditaan kysymystä, mistä pahuus syntyy ja siinä seurataan sen päähenkilön paluuta tavalliseen elämään juuri ennen vankeusajan päättymistä ja sen jälkeen.
HMS Wren (D88)

| HMS Wren |
| --- | --- |
 HMS Wren

Aluksen vaiheet
Rakentaja:  Yarrow and Company, Scotstoun Pembroken telakka
Kölinlasku:  kesäkuu 1918
Laskettu vesille:  11. marraskuuta 1919
Palveluskäyttöön:  27. tammikuuta 1923 (Pembroke)
Poistui palveluskäytöstä:  uponnut 27. heinäkuuta 1940
Tekniset tiedot
Uppouma:  1 325 t (standardi) 1 508 t (max)
Pituus:  95,1 m (kokonaispituus)
Leveys:  9,4 m
Syväys:  2,9 m
Koneteho:  27 000 hv
Nopeus:  34 solmua
Miehistöä:  127
Aseistus
Aseistus:  4 × BL 4,7"/L45 (102 mm) Mk I 1 × 3" 20 cwt Mk I -ilmatorjuntatykki 6 × 21" (533 mm) torpedoputkea
HMS Wren (viirinumero D88) oli Britannian kuninkaallisen laivaston Amiraliteetin parannellun W-luokan hävittäjä toisessa maailmansodassa.
Valmistus

Alus tilattiin huhtikuussa 1918 vuosien 1918-1919 laivasto-ohjelman 13. tilauksessa Yarrowin telakalta Scotstounista, missä köli laskettiin kesäkuussa 1918. Alus laskettiin 11. marraskuuta 1919 vesille, minkä jälkeen alus hinattiin Pembroken telakalle viimeisteltäväksi. Se valmistui vasta 23. tammikuuta 1923.
Palvelus

Wren sijoitettiin Kotilaivaston lentotukialusten pelastusalukseksi, missä tehtävässä se palveli koko sotien välisen ajan. Syyskuussa 1939 sodan uhan lisääntyessä alus siirrettiin Portsmouthiin sijoitettuun 16. hävittäjälaivueeseen suojaamaan saattueita ja sukellusveneiden torjuntaan.
Alus suojasi 7. syyskuuta joukkojenkuljetussaattuetta Portsmouthista Cherbourgiin. Se suojasi 13. syyskuuta Kanaalin läpi HMS Venomousin kanssa saattuetta MB2. Seuraavana päivänä samat alukset suojasivat saattuetta DB2 Kanaalissa. Marraskuussa se siirrettiin Noren alaisuuteen suojaamaan Pohjanmeren saattueita.
Tammikuussa 1940 alus siirrettiin 18. hävittäjälaivueeseen läntisen reitin alaisuuteen (engl. Western Approaches Command). Alus lähti merelle 20. helmikuuta kohdatakseen Gibraltarilta matkanneen saattueen HG19F, jonka suojana olleet kaksi Ranskan laivaston hävittäjää oli tarkoitus vapauttaa. Se otti seuraavana päivänä vastuun saattueen suojaamisesta. Alus erkani 23. helmikuuta saattueesta sen saavuttua Liverpooliin.
Saksan hyökättyä Norjaan alus siirrettiin 8. huhtikuuta Kotilaivastoon, missä sen tehtävänä oli Norjaan matkanneiden saattueiden suojaaminen. Alus liitettiin 12. toukokuuta Narvikin valtausta varten osastoon, johon kuuluivat taistelulaiva HMS Resolution, risteilijät HMS Aurora, HMS Effingham ja HMS Vindictive, hävittäjät HMS Fame, HMS Basilisk, HMS Havelock ja HMS Somali sekä sukellusveneverkonlaskija HMS Protector. Seuraavana päivänä alus tulitti maihinnoustaessa Bjerkvikissä maakohteita, minkä jälkeen se irrotettiin osastossa. Se palasi suojaamaan saattueita.
Wren liitettiin 25. kesäkuuta Noren alaisuudessa olevaan 16. hävittäjälaivueeseen Harwichiin suojaamaan saattueita. Alus suojasi 27. heinäkuuta yhdessä HMS Montrosen kanssa kuutta miinanraivaustroolaria Suffolkin Aldeburghin edustalla. Osasto joutui viidentoista syöksypommittajan hyökkäyksen kohteeksi. Alus vaurioitui useista lähelle osuneista pommeista, jotka aiheuttivat aluksella suuren vuodon vedenpitävien seinien petettyä. Se upposi nopeasti, jolloin 37 miehistönjäsentä sai surmansa.
Appianos

Appianos (m.kreik. Ἀππιανὸς Ἀλεξανδρεύς; lat. Appianus; noin 95 – noin 165) oli kreikkalais-roomalainen historioitsija, joka oli kotoisin Aleksandriasta. Hän eli Trajanuksen, Hadrianuksen ja Antoninus Piuksen aikana.
Appianoksen elämästä tiedetään vain hyvin vähän. Tiedetään, että hän kirjoitti oman elämäkertansa, josta nykypäivään on säilynyt vain katkelmia. Tiedetään kuitenkin, että Appianos syntyi Aleksandriassa, roomalaisen Egyptin pääkaupungissa. Hänen vanhempansa olivat Rooman kansalaisia ja Appianos muuttikin myöhemmin Roomaan, jossa hän toimi lakimiehenä. Appianoksesta tiedetään myös vähän erään Cornelius Fronton kirjeen perusteella. Kirjeessään Fronto esittää, että Appianokselle annettaisiin prokuraattorin arvo. Tästä voidaan päätellä, että Appianos kuului Rooman ritarisäätyyn.
Appianos kirjoitti kreikaksi Rooman historiaa käsittelevän teoksen, joka koostui 24 kirjasta. Kirjat eivät muodosta yhtenäistä historiaa, vaan käsittelevät eri aiheita. Appianos on yksi tärkeimpiä lähteitä Rooman sisällissodista.
Aiheesta muualla

Kuvia tai muita tiedostoja aiheesta Appianos Wikimedia Commonsissa
Appian of Alexandria – Livius.org (Arkistoitu – Internet Archive) (englanniksi)
Appian: The Roman History – LacusCurtius (englanniksi)
HMS Worcester (D96)

| HMS Worcester |
| --- | --- |


Aluksen vaiheet
Rakentaja:  J. Samuel White and Company, Cowes Portsmouthin telakka
Kölinlasku:  20. joulukuuta 1918
Laskettu vesille:  24. lokakuuta 1919
Palveluskäyttöön:  20. syyskuuta 1922 (Portsmouth)
Poistui palveluskäytöstä:  huhtikuu 1944
Loppuvaihe:  myyty romutettavaksi syyskuussa 1946
Tekniset tiedot
Uppouma:  1 325 t (standardi) 1 508 t (max)
Pituus:  95,1 m (kokonaispituus)
Leveys:  9,4 m
Syväys:  2,9 m
Koneteho:  27 000 hv
Nopeus:  34 solmua
Miehistöä:  127
Aseistus
Aseistus:  4 x BL 4,7" Mk I -tykkiä 1 x 3" 20 cwt Mk I -ilmatorjuntatykki 6 x 21" (533 mm) torpedoputkea
HMS Worcester (viirinumero D96) oli Britannian kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.
Valmistus

Alus tilattiin huhtikuussa 1918 osana vuosien 1918-1919 laivasto-ohjelman 13. tilausta J. Samuel White and Companyltä Cowesista Isle of Wightilta, missä köli laskettiin 20. joulukuuta 1918. Alus laskettiin vesille 24. lokakuuta 1919 ja siirrettiin vesillelaskun jälkeen Portsmouthin telakalle, jossa se valmistui 20. syyskuuta 1922.